Steginis
Steginis – ežeras Lietuvoje, Varėnos rajone, Žilinų kaimo šiaurvakariniame pakraštyje, Burbonių miške. Ežero ilgis iš šiaurės į pietus – 0,51 km, plotis – iki 0,2 km. Altitudė 140,4 m. Krantai žemi, pelkėti. Pakrantės ištisai apaugę medžiais, tik į pietus plyti dirbami laukai. Pietryčiuose išteka Vijūnės upelis link Lieluko upelio (Spenglos baseinas). Ežero pietinė dalis labai užžėlusi vandens augalija. Pavadinimas kilęs nuo žodžių stẽgė, stẽgis, stėg̃is (tokia žuvis, trispyglė dyglė).